**Projekt „Stipendiranje učenika – prehrambeni tehničar“ za 2024/2025. godinu**

**PREDMET PROJEKTA**

Dodjela bespovratnih sredstava učenicima srednje škole Petrinja koji se školuju za zvanje prehrambenog tehničara. Sredstva su rezervirana za dva najbolja učenika na svakoj razrednoj godini (od 1. – do 4. razreda), što čini ukupno 8 (osam) stipendija.

**CILJEVI I PRIORITETI**

Prioritet Projekta je poticanje učenika na obrazovanje za zvanje prehrambeni tehničar.

**KORISNICI**

Ovaj Projekt namijenjen je učenicima Srednje škole Petrinja koji se obrazuju za zanimanje prehrambeni tehničar.

**UVJETI ZA PODNOŠENJE PRIJAVE**

Prijavu mogu podnijeti:

Učenici koji se obrazuju za zanimanje prehrambeni tehničar Srednje škole Petrinja.

Učenici su prihvatljivi Podnositelji prijave po ovom Projektu ukoliko:

* su državljani Republike Hrvatske i imaju prebivalište na području Republike Hrvatske
* imaju status redovitog učenika/ce sukladno odredbama Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22)
* imaju prosjek ocjena završnog razreda osnovne škole, odnosno prethodno završenog razreda srednje škole minimalno 3,00
* ne ponavljaju razred u školskoj godini 2024/2025.
* se obrazuju za zanimanje prehrambeni tehničar
* nisu korisnici stipendije ili druge potpore za školovanje iz drugih izvora.

**PRIKAZ UVJETA I DOKUMENTACIJE TEMELJEM KOJE SE DOKAZUJE**

**ISPUNJENJE UVJETA**

|  |  |  |
| --- | --- | --- |
| **Redni broj** | **UVJETI** | **DOKUMENTACIJA KOJOM SE DOKAZUJE ISPUNJENJE UVJETA** |
| 1 | Državljanstvo Republike Hrvatske i prebivalište na području Republike Hrvatske | Preslika osobne iskaznice ili domovnice učenika/ce |
| 2 | Status redovitog učenika/ce | PRIJAVNI OBRAZAC STIPENDIRANJE 2024/2025 |
| 3 | Prosjek ocjena završnog razreda osnovne škole, odnosno prethodno završenog razreda srednje škole minimalno 3,00 | Preslika svjedodžbe |
| 4 | Učenik/ca se obrazuje u zanimanju prehrambeni tehničar | - PRIJAVNI OBRAZAC STIPENDIRANJE; - Preslika svjedodžbe |
| 5 | Postignuća na natjecanjima | Odgovarajući dokument |
| 6 | Učenik/ca nije korisnik stipendije ili druge potpore za školovanje iz drugih izvora | Skupna izjava STIPENDIRANJE/2024/2025 |
| 7 | Materijalni status | - Potvrda o visini dohotka i primitaka za 2023. godinu nadležne ispostave Porezne uprave za sve članove zajedničkog domaćinstva koji imaju 15 i više godina, uključujući i podnositelja prijave ne starija od 30 dana od dana podnošenja prijave; - Preslika pravomoćnog rješenja nadležnog Centra za socijalnu skrb;  - Potvrda Hrvatskog zavoda za zapošljavanje za nezaposlene članove domaćinstva, ne starija od 30 dana od dana podnošenja prijave |
| 8 | Posebne obiteljske prilike | Odgovarajući dokumenti (preslika dokaza o statusu hrvatskog branitelja iz Domovinskog rata ili preslika drugostupanjskog rješenja o statusu hrvatskog ratnog vojnog invalida iz Domovinskog rata, preslika izvatka iz matice umrlih za roditelja, preslika dokaza o utvrđenom statusu težeg invaliditeta (80% i više), preslika pravomoćnog rješenja nadležnog Centra za socijalnu skrb i drugi relevantni dokumenti kojima se dokazuje status) |

**IZNOSI, INTENZITET STIPENDIJE I NAČIN ISPLATE**

Iznos potpore je 1.500,00 EUR po učeniku za školsku godinu 2024/2025., a sredstva za odobrene potpore isplaćuju se korisnicima u deset obroka.

**PODNOŠENJE PRIJAVE ZA DODJELU BESPOVRATNE POTPORE**

Prijava za dodjelu bespovratne potpore podnosi se putem Prijavnog obrasca STIPENDIRANJE/2024 (u daljnjem tekstu: Prijavni obrazac). Uz ispunjeni Prijavni obrazac

obavezno se prilaže propisana dokumentacija.

***Prijava (Prijavni obrazac s traženom dokumentacijom) podnosi se HiPP Croatia d.o.o. neposredno, putem pošte ili elektroničke pošte do 30.09.2024. godine na adresu:***

* [***stipendije@hipp.hr***](mailto:stipendije@hipp.hr)
* ***HiPP Croatia d.o.o.***

***Ulica kralja Zvonimira 1***

***44400 Glina***

**POPIS DOKUMENTACIJE**

1. Ispunjeni Prijavni obrazac STIPENDIRANJE/2024

2. Skupna izjava STIPENDIRANJE/2024

3. Preslika osobne iskaznice ili domovnice učenika/ce

4. Preslika svjedodžbe prethodnog razreda srednje škole za školsku godinu 2023./2024, odnosno preslika svjedodžbe završnog razreda osnovne škole za učenike koji su upisali prvi razred srednje škole

5. Preslika dokumenta iz kojeg je vidljiv IBAN tekućeg računa učenika/ce

**DOKUMENTACIJA ZA OSTVARENJE BODOVA**

1. Potvrda o visini dohotka i primitaka za 2023. godinu nadležne ispostave Porezne uprave za

sve članove zajedničkog domaćinstva koji imaju 15 i više godina, uključujući i podnositelja

prijave ne starija od 30 dana od dana podnošenja prijave

2. Potvrda Hrvatskog zavoda za zapošljavanje za nezaposlene roditelje/skrbnike, ne starija od

30 dana od dana podnošenja prijave

3. Preslike dokaza o posebnim obiteljskim prilikama – dokaz o statusu hrvatskog branitelja iz

Domovinskog rata ili drugostupanjsko rješenje o statusu hrvatskog ratnog vojnog invalida

iz Domovinskog rata, izvadak iz matice umrlih za roditelja, dokaz o utvrđenom statusu

težeg invaliditeta (80% i više), pravomoćno rješenje nadležnog Centra za socijalnu skrb i

drugi relevantni dokumenti kojima se dokazuje status

4. Preslika dokaza na temelju kojeg se ostvaruju bodovi vezani uz postignuća na natjecanjima.

**BODOVANJE**

* USPJEH

(temeljem prosjeka ocjena završnog razreda u osnovnoškolskom obrazovanju za učenike upisane u I. razred srednje škole, odnosno prosjeka ocjena u prethodnoj godini školovanja u srednjoj školi)

a) 4,50 - 5,00 30

b) 3,50 - 4,49 20

c) 3,00 - 3,49 10

* NATJECANJA

a) 1. mjesto na međunarodnom natjecanju 10

b) 2. mjesto na međunarodnom natjecanju 5

c) 3. mjesto na međunarodnom natjecanju 2

d) 1. mjesto na državnom natjecanju 5

e) 2. mjesto na državnom natjecanju 2

f) 3. mjesto na državnom natjecanju 1

* MATERIJALNI STATUS

a) Primanja po članu domaćinstva do 140,00 EUR mjesečno 10

b) Primanja po članu domaćinstva od 140,01 EUR do 200,00 EUR mjesečno 5

* POSEBNE OBITELJSKE PRILIKE

a) Podnositelj prijave je dijete bez oba roditelja 5

b) Podnositelj prijave je dijete hrvatskog ratnog vojnog invalida (80% i više) iz

Domovinskog rata 5

c) Roditelj/skrbnik Podnositelja prijave je osoba s težim invaliditetom (80% i više)

utvrđenim prema posebnom propisu 5

d) Oba roditelja su nezaposleni i ne primaju naknadu za nezaposlene 5

e) Jedan roditelj je nezaposlen i ne prima naknadu za nezaposlene 4

f) Roditelj/skrbnik Podnositelja prijave je samohrani roditelj 3

g) Podnositelj prijave je dijete hrvatskog branitelja iz Domovinskog rata 3

(isključeno u slučaju uvjeta pod (b))

U slučaju ostvarivanja istog broja bodova, prednost imaju učenici koji ostvaruju bolji prosjek ocjena.

**INFORMACIJE**

Sve informacije o uvjetima za dodjelu stipendije raspoložive su putem:

* **poveznice**: [**https://www.hipp.hr/o-hipp-u/karijere/**](https://www.hipp.hr/o-hipp-u/karijere/)
* **adrese elektroničke pošte:** [**stipendije@hipp.hr**](mailto:stipendije@hipp.hr)
* **telefona 044/ 551 500**

**ZAKLJUČNE ODREDBE**

HiPP Croatia d.o.o. zadržava pravo izmjena i dopuna ovog Projekta.

Eventualne izmjene i dopune Projekta objaviti će se na mrežnim stranicama društva.

HiPP Croatia ne snosi odgovornost za izravnu ili neizravnu štetu koja je nastala zloporabom podataka od strane korisnika/roditelja/skrbnika.